b'\n_START_ARTICLE_\nNegatiivinen turvatakuu\n_START_PARAGRAPH_\nNegatiivinen turvatakuu on kansainv\xc3\xa4lisess\xc3\xa4 politiikassa esiintyv\xc3\xa4 k\xc3\xa4site, joka merkitsee ydinasevaltion antamaa takuuta siit\xc3\xa4, ettei se k\xc3\xa4yt\xc3\xa4 tai uhkaa k\xc3\xa4ytt\xc3\xa4\xc3\xa4 ydinaseitaan sellaista valtiota vastaan, jolla ydinasekapasiteettia ei ole. Mik\xc3\xa4\xc3\xa4n ydinasevalta ei toistaiseksi ole antanut kansainv\xc3\xa4lisen lains\xc3\xa4\xc3\xa4d\xc3\xa4nn\xc3\xb6n kannalta sitovia ja ehdottomia negatiivisia turvatakuita, mutta on olemassa lukuisia ehdollisia turvatakuuj\xc3\xa4rjestelmi\xc3\xa4 sek\xc3\xa4 ydinasevaltioiden yksipuolisia (ts. ei laillisesti sitovia) julistuksia._NEWLINE_Erotuksena negatiivisista turvatakuista, positiiviset turvatakuut merkitsev\xc3\xa4t ydinasevaltion antamia takuita avusta ydinaseettomalle valtiolle, mik\xc3\xa4li t\xc3\xa4m\xc3\xa4 joutuu ydinasehy\xc3\xb6kk\xc3\xa4yksen kohteeksi.'